Държавен вестник, бр. 8, 2014 г., стр. 122

СТР.  122	
Д Ъ Р Ж А В Е Н  В Е С Т Н И К 	
БРОЙ  8
Член 13
Банката извършва разплащателни опера­
ции, свързани с финансиране на капитало­
вложения и кредитиране на предприятия и 
други обекти, които се строят, реконструират 
и експлоатират съвместно от заинтересова­
ните страни.
Член 14
Банката може да извършва разплащания в 
преводни рубли и със страни, които не са чле­
нове на Банката. Редът и условията за такива 
разплащания в преводни рубли се определят 
от Съвета на Банката след договаряне със 
заинтересованите страни.
Член 15
Банката може да издава чекове в преводни 
рубли и в друга валута, да извършва операции 
с тези чекове, както и с чекове на други банки. 
По решение на Съвета на Банката могат да 
се издават други платежни документи.
Член 16
Банката може да издава гаранции за па­
ричните задължения на банките от страните 
членки на други юридически, а и на физи­
чески лица.
Член 17
Банката може да си сътрудничи или да 
участва в организации, чиято дейност отговаря 
на задачите на Банката.
Член 18
Банката сключва с други банки споразу­
мения за реда на разплащанията и на водене 
на откриваните сметки в Банката, както и 
сключва кореспондентски и други договори.
Кредитни операции на Банката
Член 19
Банката отпуска кредити на упълномоще­
ните банки. Кредитирането се извършва за 
определени цели и при условия за връщане 
на кредита в определените срокове.
Целите, за които се отпускат кредитите, 
редът на тяхното отпускане, гарантиране и 
погасяване се определят от Съвета на Банката.
Член 20
Банката подготвя кредитни планове за 
извършване на кредитните операции.
Кредитните планове на Банката се подгот­
вят въз основа на двустранни и многостранни 
търговски споразумения по искане от страна 
на упълномощените банки за отпускане на 
кредити. Кредитните планове се утвърждават 
от Съвета на Банката. При постъпване на 
искане от страна на упълномощените банки 
за кредит, надхвърлящ сумите, предвидени в 
кредитния план, Банката разглежда искането, 
като взема предвид представените от упъл­
номощената банка данни за изпълняването 
от страната на търговските споразумения и 
други необходими за това материали.
Член 21
За получаваните от Банката кредити кре­
дитополучателите плащат лихва, чийто размер 
се определя от Съвета на Банката.
Член 22
Погасяването на отпуснатия от Банката 
кредит се извършва при настъпване на падежа 
чрез прехвърляне от страна на Банката на 
сумата по кредита от текущата сметка на бан­
ката кредитополучател въз основа на издаден 
от нея срочен неотменим акредитив по реда 
на приоритетност без специално нареждане 
от страна на банката кредитополучател за 
всеки отделен случай.
При липса или недостиг на средства по 
текущата сметка на банката кредитополучател 
платежното искане може да бъде насочено 
по същия ред към средствата, постъпващи 
по тази сметка.
Член 23
Банката извършва финансиране и креди­
тиране, възлагани от заинтересовани страни, 
на съвместно строителство, реконструиране и 
експлоатация на промишлени предприятия и 
други обекти с ресурсите, отпускани от тези 
страни.
Член 24
Банката извършва разплащателни, кре­
дитни, депозитни, арбитражни, гаранционни 
и други операции в свободно конвертируема 
валута, както и такива операции със злато в 
размера на привлечените средства.
ІV
Управление на Банката
Член 25
Органите за управление на Банката са 
Съвет и Управителен съвет на Банката.
Съвет на Банката
Член 26
Съветът на Банката е висшият орган на 
управление, който провежда общото ръковод­
ство на дейността на Банката.
Съветът на Банката се състои от предста­
вители на всички страни – членки на Банката, 
при това всяка страна – членка на Банката, 
има право на един глас независимо от размера 
на нейната вноска в капитала на Банката.
Членовете на Съвета на Банката се назна­
чават от правителствата на страните – членки 
на Банката, до трима представители от всяка 
страна.
Съветът на Банката се събира на заседа­
ния според необходимостта, но не по-рядко 
от веднъж на тримесечие.
За председател на заседанията на Съвета 
се редуват представителите на всяка стра­
на – членка на Банката.
Член 27
Решенията на Съвета на Банката се вземат 
единодушно.